ועדת המדע והטכנולוגיה, כנסת 18, פרוטוקול מספר 64, 2010-10-20 00:00

מאיר שטרית: בוקר טוב לכולם, אני מתכבד לפתוח את ישיבת ועדת המדע והטכנולוגיה.

מאיר שטרית: על סדר-היום: אזרחים ותיקים ואינטרנט.

מאיר שטרית: בישיבה הזאת נשמע נתונים לגבי השימוש באינטרנט על-ידי הגיל השלישי.

מאיר שטרית: הגיל השלישי בארץ מוגדר כבני 65 ומעלה.

מאיר שטרית: בכלל, לדעתי נושא האינטרנט מחייב תשומת לב הרבה יותר רחבה בישראל ובעולם כולו לא רק לגיל השלישי אלא בכלל.

מאיר שטרית: הוועדה הזאת, בין היתר, דנה בנושא האינטרנט ולכוון בכוונתי לכוון שורה של דיונים בתחום השימוש באינטרנט.

מאיר שטרית: לאינטרנט יש הרבה מאוד יתרונות אבל גם המון בעיות שלא נפתרו ולא מטופלות.

מאיר שטרית: למשל, אין שום ספק שהאינטרנט מאפשר גישה למידע.

מאיר שטרית: כל אדם בעולם, לא משנה מה גילו, תקציבו, ברגע שיש לו גישה למחשב  הוא יכול לגשת באופן חופשי למידע פנטסטי, לכל מה שעולה על דעתו.

מאיר שטרית: לפני עשרות שנים הדבר הזה לא היה אפשרי.

מאיר שטרית: היום כל אדם יכול לגשת למידע.

מאיר שטרית: היום התלמידים יכולים ללמוד דרך המחשב ולבדוק האם מה שהמורה אמר הוא נכון או לא נכון.

מאיר שטרית: כשאני למדתי בבית ספר כדי לקבל מידע הייתי צריך לקנות אנציקלופדיה או ללכת לספריה.

מאיר שטרית: היום כל ילד יכול לגשת לכל מקום ולכל מידע.

מאיר שטרית: גם הקשר הבין אישי, הרשתות החברתיות, הקשר עם אנשים, היכולת לקנות ולקבל שירותים.

מאיר שטרית: כל מה שאני אומר חל גם על הגיל השלישי.

מאיר שטרית: היכולת לקנות ולקבל שירותים בלי לצאת מהבית, לקנות כל דבר.

מאיר שטרית: לפעמים במחירים יותר טובים כי כידוע יש חברות רבות שמוכרות דרך האינטרנט כל מה שאתה רוצה.

מאיר שטרית: החברות האלה לא צריכות מחסנים והן יכולות להוריד את המחירים.

מאיר שטרית: את רוב הספרים בעולם קונים דרך האינטרנט, ברשת אמזון וברשתות אחרות.

מאיר שטרית: לאחרונה גם לא צריך לקנות ספרים, אפשר להוריד אותם לתוך המחשב ולתוך האייפון.

מאיר שטרית: יש פרסומת שאומרת: איזה 1,000 ספרים תיקח איתך לאי בודד?

מאיר שטרית: עם מחשב קטן אפשר לקחת איזה ספרים שרוצים ולקרוא, ללא צורך בניירת ובלי לחסל את יערות הגשם.

מאיר שטרית: יחד עם זאת, האינטרנט מציב גם שורה של בעיות גדולות.

מאיר שטרית: באינטרנט יש הרבה הונאות והרבה פיתויים.

מאיר שטרית: יש ניצול לרעה של ילדים וגם של קשישים.

מאיר שטרית: הקשישים יכולים להיות קרבן לשימוש לרעה באינטרנט.

מאיר שטרית: כולנו מכירים את התופעות שעולה חלון ששואל אתכם, למשל: כמה משולשים רואים בתמונה.

מאיר שטרית: הילדים עונים בתום לב ולוחצים תשובה.

מאיר שטרית: אז מבקשים את מספר הטלפון כדי להמשיך לתת לך אתגרים.

מאיר שטרית: הילדים לא טורחים לקרוא את הכיתוב הקטן שבו כתוב שכל פניה כזאת עולה 4 שקלים.

מאיר שטרית: זאת אומרת, שאתה בתום לב כדי לענות על שאלה, מחר אתה מקבל שורה של שאלות שכל תשובה עולה לך 4 שקלים.

מאיר שטרית: כשמישהו מסכים הוא לא ער לזה שזה עולה כסף.

מאיר שטרית: אם זה עובד על ילדים זה עובד על כל אחד.

מאיר שטרית: לאינטרנט יש סיכונים ענקיים בתחום של ביטחון.

מאיר שטרית: מדינות היום נמצאות בחרדה עצומה, האם אפשר שהאקר כלשהו יכנס לאתרים של המדינה.

מאיר שטרית: הוא יכול לשתק מדינה שלמה, לשתק את התחבורה שלה, לשתק מטוסים ולגרום לאסונות כבדים ביותר.

מאיר שטרית: היום כל מערכות התשתיות בעולם נשלטות על-ידי המחשבים.

מאיר שטרית: אם ניתן להיכנס למחשב או לפרוץ למחשב או להכניס תולעת שתהרוס את המחשב, כל העסק יקרוס.

מאיר שטרית: למרחב של האינטרנט קוראים "Cyber Space".

מאיר שטרית: הוא מאוד מאוד מגוון ולצערי הרב אין היום רגולאציה בעולם כולם מה מותר ומה אסור לעשות ואין כלים למנוע את זה.

מאיר שטרית: ניקח את "גוגל" שמוכר בכל העולם.

מאיר שטרית: נניח שפלוני נכנס לכלא וזה סוקר על-ידי התקשורת.

מאיר שטרית: האיש ישב בכלא, יצא מהכלא, השתקם, בנה חיים חדשים.

מאיר שטרית: כל מי שמקיש את שמו ב"גוגל" תמיד יראה שהוא היה בכלא כי זה לא נמחק משם.

מאיר שטרית: אי-אפשר להלבין את זה.

מאיר שטרית: בעגה המשפטית יש משהו שנקרא "מחיקת הרשעה", אי-אפשר לעשות את זה ב"גוגל".

מאיר שטרית: ההיסטוריה שאדם מכניס נשארת כל הזמן.

מאיר שטרית: רבים משתמשים ב"פייסבוק" ומכניסים לשם תמונות, חברים, נתונים.

מאיר שטרית: זה נשאר לעולם.

מאיר שטרית: ל"גוגל" יש אינפורמציה על כל אדם, על כל מה שהוא חיפש, עם מי הוא התקשר, למי הוא שלח אימייל, הכול נמצא במאגרים של "גוגל".

מאיר שטרית: נכון או לא נכון?

מאיר שטרית: תסכימו איתי שיש בעיות.

מאיר שטרית: הדבר הזה לא מוסדר לא רק פה אלא גם בעולם כולו.

מאיר שטרית: גם בעולם יש דיונים רבים איך עושים רגולאציה כי אי-אפשר לעשות רגולאציה בלי שיתוף פעולה של כל המדינות.

מאיר שטרית: בלי שיתוף פעולה של כל המדינות לא ניתן לעשות רגולאציה כזאת.

מאיר שטרית: באחד מהדיונים הבינלאומיים שהיו בנושא אינטרנט, שאלתי את שלושת המומחים שהיו שם, האם מישהו יכול להוציא את השקע של האינטרנט ולשתק את האינטרנט?

מאיר שטרית: לכאורה, ניתן לשתק את האינטרנט של מדינה מסוימת באמצעות פגיעה בתשתיות החיבור שלה לאינטרנט.

מאיר שטרית: איראן, למשל, לא מרשה לרוב האנשים להשתמש באינטרנט.

מאיר שטרית: בסוריה חוסמים הרבה מאוד פניות כדי שאנשים לא יראו מה קורה בעולם ושלא תהיה להם הגישה.

מאיר שטרית: אבל השאלה שלי היא האם אפשר לנתק את הכול, כי יום אחד יכול להיות כאוס מוחלט.

מאיר שטרית: כולנו ראינו את הסרט שבו ראו איך מישהו משתק את החשמל בלוס אנג'לס ולאט לאט הוא משתק את המדינה כי היה לו משהו נגד ארצות הברית.

מאיר שטרית: זה לא דבר הזוי, אלה דברים שיכולים לקרות.

מאיר שטרית: הגיעה סגנית השרה לענייני אזרחים ותיקים.

מאיר שטרית: היא אזרחית צעירה אבל היא מטפלת באזרחים ותיקים.

מאיר שטרית: אני חושב שכל מה שנאמר לגבי האינטרנט נכון גם לגבי הגיל השלישי, היתרונות והחסרונות.

מאיר שטרית: יושב פה רועי ממרכז המידע והמחקר של הכנסת, שבדק ומצא שבישראל חיים היום 742,000 בני 65 ומעלה והצפי הוא שעד שנת 2030 מספרם יוכפל.

מאיר שטרית: כידוע תוחלת החיים עלתה ועד 2030 אמורים להיות 1.5 איש בני 65 ומעלה.

מאיר שטרית: כפי שאמרתי, היתרונות של השימוש באינטרנט לאנשים קשישים היא היכולת לנגישות לתקשורת, לצרכנות הפנאי, למידע.

מאיר שטרית: היום אפשר לראות את תוכניות הטלוויזיה, סרטי קולנוע ועוד.

מאיר שטרית: אפל המציאו מכשיר שאפשר להוריד אליו כל סרט שרוצים.

מאיר שטרית: אמנם בינתיים הוא ללא תרגום אבל אפשר לראות כל סרט וכל סדרה.

מאיר שטרית: אפשר לראות כל פרק בסדרה במחיר של 99 סנט.

מאיר שטרית: ב"הוט" משלמים 5 או 6 שקלים.

מאיר שטרית: האינטרנט מסייע בתקשורת בין אישית עם בני משפחה, קשר עם חברים בכל מקום בעולם.

מאיר שטרית: אפשר להיות בקשר עם המשפחה, לשלוח תמונות של הנכדים, של הילדים, לדבר בסקייפ.

מאיר שטרית: בארץ חברות התקשורת עושות חסימות ל"סקייפ" ול"ג'ג'ה".

מאיר שטרית: זה פשוט מזעזע אותי שלא מטפלים בהן ביד קשה.

מאיר שטרית: תיאורטית, כל אדם יכול לדבר עם בני המשפחה שלו וגם לראות אותם.

מאיר שטרית: אפשר לשים בבית מצלמה ולראות האם המטפלת מתנהגת כיאות כלפי הקשיש.

מאיר שטרית: כשהייתי צעיר ההורים שלנו טופלו על ידנו ולא על-ידי פיליפיניות ולצערנו זה משתנה.

מאיר שטרית: אחת הבעיות שיש לגיל השלישי אלה החסמים לשימוש באינטרנט.

אברהם מיכאלי: כל הגישה למשרדי הממשלה, היום זה הופך להיות הכרח.

מאיר שטרית: עדיין אנשים עוד רצים למשרדי ממשלה ועומדים בתור.

מאיר שטרית: יש בדיחה שאומרת כך: חבורה של זקנים באים כל יום לקופת חולים.

מאיר שטרית: יום אחד מישהו מהם לא מגיע.

מאיר שטרית: שואלים: מה קרה לו?

מאיר שטרית: והם עונים: הוא מרגיש לא טוב הוא לא יכול לבוא היום.

מאיר שטרית: פעם היו מגיעים כדי להיפגש אבל כיום אפשר לעשות את זה באמצעות האינטרנט.

מאיר שטרית: מהם החסמים של הקשישים באינטרנט?

מאיר שטרית: אחד, חסמים של נגישות.

מאיר שטרית: לא לכולם יש מחשבים בבית.

מאיר שטרית: לפי נתונים שאסף מרכז המידע, מסתבר שמספר הקשישים שיש להם מחשבים בבית היה 10% בשנת 2002, בשנת 2005 היה 16% וב-2009 – 27%.

מאיר שטרית: זאת אומרת, המספר שלהם הוכפל פי 2.5.

מאיר שטרית: לעומת זאת, בגילאים צעירים, המספר גדל מ-60% בשנת 2002 ל-82% ובגילאי הביניים זה עלה מ-40% ל-62%.

מאיר שטרית: נכון שהם גדול פי שניים אבל עדיין זה נמוך מאוד לעומת הגילאים הצעירים.

מאיר שטרית: החסם השני הוא חוסר בכישורים.

מאיר שטרית: הרבה מאוד קשישים מפחדים ממחשב.

מאיר שטרית: יש כאלה שלא יודעים להשתמש במחשב.

מאיר שטרית: אגב, גם חברי כנסת, שגם הם בני אדם.

מאיר שטרית: יש רבים מהם שלא משתמשים במחשב.

רועי גולדשמידט: שיעורי הבעלות הם יותר גבוהים מהנתונים.

רועי גולדשמידט: שיעורי הבעלות הם כ-40.3% והשימוש הוא של 27%.

מאיר שטרית: לא כל מי שיש מחשב באמת משתמש בו.

מאיר שטרית: צריך לשלם גם עבור השימוש באינטרנט ולצערי הרב הגלישה לא מהירה כל-כך.

מאיר שטרית: דנו על-כך בוועדה.

מאיר שטרית: מנסים לשלוח קובץ שהוא מעל 10 מגה, הוא לא עובר וצריך לחפש תכניות מיוחדות שיאפשרו להעביר את הקובץ, כי הרשת בארץ חוסמת את יכולת המעבר מעל 10 מגה.

מאיר שטרית: בעולם מעבירים את זה תוך שניות.

מאיר שטרית: חסם נוסף זה חוסר יכולת בשימוש.

מאיר שטרית: לקשישים רבים יש בעיות ראייה.

מאיר שטרית: למייקרוסופט יש תכנה אוטומטית שמאפשרת להגדיל את האותיות.

מאיר שטרית: עדיין יש מגבלות שצריך להתמודד איתן.

מאיר שטרית: הגישה שלי אומרת שאנשים מעל גיל 65 הם אנשים בוגרים וצריך שתהיה להם את כל היכולת להשתמש באינטרנט ולקבל את כל התועלות שבו, כמו לאנשים צעירים.

מאיר שטרית: במקביל, צריך למצוא את ההגנות המיוחדות כדי שהקשישים לא יפגעו באינטרנט.

מאיר שטרית: קל מאוד להיפגע באינטרנט.

מאיר שטרית: אתה מנסה לקנות משהו ומבקשים ממך אינפורמציה ומבקשים את מספר כרטיס האשראי.

מאיר שטרית: אחר-כך יכולים להשתמש בכרטיס הזה ולעשות פעולות בשמו.

מאיר שטרית: צריך ליצור גם הגנות ומצד שני לטפח את יכולת הגישה של קשישים לאינטרנט.

מאיר שטרית: גברתי סגנית השרה, בשנים האחרונות הוקמו הרבה הוסטלים לקשישים שבהם מתגוררים זוגות קשישים ובודדים.

מאיר שטרית: הם מקבלים את כל השירותים ומשלמים סכום סמלי.

מאיר שטרית: גם אני בהיותי שר השיכון בניתי מקומות כאלה.

מאיר שטרית: אני לא בטוח שבמקומות האלה יש מחשבים וגישה לאינטרנט.

מאיר שטרית: הייתי מציע שהמשרד ייקח יוזמה ובכל הוסטל לקשישים יוקם אתר אינטרנט גם גישה חופשית.

מאיר שטרית: אני חושב שזאת תהיה תרומה גדולה לכל הקשישים שלא משתמשים באינטרנט.

מאיר שטרית: דבר אחרון.

מאיר שטרית: בקרב הקשישים באוכלוסייה הערבית, רק ל-3% יש גישה למחשב.

מאיר שטרית: אני מבין שבקרב החרדים המספרים נמוכים גם כן.

מאיר שטרית: לחרדים, לכאורה, אסור להיכנס לאינטרנט, אבל אני חושב שבכל זאת יש להם מחשב בארון.

אברהם מיכאלי: יש אינטרנט כשר.

מאיר שטרית: אין לי נתונים לגבי החרדים.

מאיר שטרית: בניחוש אני אומר שהמספרים הם נמוכים.

מאיר שטרית: בנוסף, הרבה מאוד מהקשישים הגיעו מברית המועצות ורבים מהם לא יודעים עברית.

מאיר שטרית: אם הם גולשים, הם בטח עושים זאת בשפה הרוסית.

מאיר שטרית: גם לגבי זה אין נתונים.

אברהם מיכאלי: גם יהודי אתיופיה.

מאיר שטרית: נכון, גם יהודי אתיופיה.

מאיר שטרית: בתחום הזה אני מאיר כמה נקודות.

מאיר שטרית: אני מודה לסגנית השרה על-כך שהיא שמה את הנושא על סדר-היום.

מאיר שטרית: חשוב מאוד לא לשכוח את ההורים שלנו.

מאיר שטרית: פתגם יפני עתיק אומר: עץ שהשורשים שלו מתים, כל העלים שלו נופלים.

מאיר שטרית: אבל, אם יש עץ שכל העלים שלו נופלים והשורשים נמצאים באדמה, אז כל העלים צומחים מחדש.

מאיר שטרית: הם מתארים את השורשים בתור ההורים והעלים זה אנחנו.

מאיר שטרית: אנחנו לא רוצים לנשור, רוצים להישאר כמה שאפשר, אבל כדי להישאר על העץ צריך להשקות את השורשים.

מאיר שטרית: רשות הדיבור לסגנית השר.

לאה נס: תודה רבה, בוקר טוב, אני מתנצלת על האיחור.

לאה נס: אדוני יושב ראש הוועדה, חבר הכנסת מאיר שטרית, חבר הכנסת מיכאלי ואורחים נכבדים.

לאה נס: ראשית, אני מאוד שמחה להשתתף בוועדת המדע והטכנולוגיה.

לאה נס: יש לי פינה חמה לוועדה הזאת מאחר והייתי גם יושבת ראש הוועדה וגם לנושא המדע והטכנולוגיה בכלל.

לאה נס: אני חייבת לומר את האמת שאני יותר משמחה שאדוני עומד בראש הוועדה הזאת עם הניסיון והכישורים שלך.

לאה נס: כשחשבתי וניסיתי להיזכר איזה תפקידים מילאת: שר האוצר, שר הפנים, שר השיכון.

אברהם מיכאלי: הוא היה הכול חוץ מראש ממשלה ואנחנו בקדימה שוקלים מה לעשות.

לאה נס: אני חייבת להגיד שרואים את התוצאות הברוכות שיוצאות מהוועדה הזאת בזכותך.

לאה נס: הנושא הזה חשוב לי ואני שמחה שאתה עומד בראשות הוועדה.

לאה נס: אני תמיד עוקבת בכל נושא שקשור בוועדה וכשזה עולה בכנסת זה משמח אותי מאוד.

לאה נס: הדיון הזה הוא במסגרת ציון יום הקשיש הבינלאומי שצוין פה בכנסת.

לאה נס: יום הקשיש הבינלאומי שנקבע על-פי החלטת האו"ם היה ב-1.10.

לאה נס: אנחנו במשרד לאזרחים ותיקים, מייחדים את כל חודש אוקטובר לטובת האזרחים הוותיקים.

לאה נס: אנחנו עושים זאת על-ידי השקה של פרויקטים והרבה מאוד פעילויות לטובת האזרחים הוותיקים.

לאה נס: חלק מזה זה גם ציון יום הקשיש הבינלאומי, גם בבית הנשיא, גם בישיבת הממשלה, במליאת הכנסת ובוועדות.

לאה נס: הנושא הזה,      כמו שהזכרת, נושא הדיון הוא אזרחים ותיקים ושימושי מחשב ואינטרנט.

לאה נס: יש פה באמת סקירה מקיפה על השימושים בעולם הדיגיטאלי, וקל וחומר, כמה  יש להן ערך מוסף כשמדובר באזרחים ותיקים.

לאה נס: המטרה העיקרית שלנו היא לשפר את מעמדו וכבודו של האזרח הוותיק בחברה הישראלית.

לאה נס: אחד הכלים לעשות זאת זה על ידי חיזוק ומיסוד הקשר הבין דורי.

לאה נס: אנחנו מפעילים מספר פרויקטים במשרד שקושרים את הנוער, את הדור הצעיר, עם האזרחים הוותיקים.

לאה נס: במסגרת הקשר הבין דורי הזה אנחנו מצמצמם את הפער הדיגיטאלי.

לאה נס: יש לנו מספר פרויקטים.

לאה נס: פרויקט אחד נקרא "והדרת", מלשון "הדרת בני זקן", שבני ובנות השירות הלאומי והאזרחי מגיעים לבתים של קשישים, למועדוני קשישים, שוהים אותם ועוזרים להם.

לאה נס: זה סעד נפשי ורוחני ביחד.

לאה נס: בהחלט חלק מהמשימות זה לחזק וללמד אותם את שימושי המחשב.

לאה נס: יש לנו פרויקט גדול עם תלמידים וחניכי תנועות הנוער, שהם חלק ממחויבות אישית.

לאה נס: הם גם נפגשים עם אזרחים ותיקים ולומדים איתם ומלמדים אותם את שימושי המחשב.

לאה נס: ברמה עוד יותר גבוהה אנחנו נותנים מלגות לסטודנטים, שהם גם עושים את זה במסגרת מחויבות אישית.

לאה נס: הם מקבלים אפילו נקודת זיכוי.

לאה נס: הם עוברים הכשרה ללימודי מחשב, כדי שיוכלו לתת שיעורי מחשב לאזרחים ותיקים.

לאה נס: היום יש כבר 500 סטודנטים שעושים את זה.

לאה נס: יש לנו עוד פרויקט עם בית התפוצות, גם על הקשר הבין דורי.

לאה נס: הדור הצעיר נפגש עם האזרחים הוותיקים, עושים את סיפור המשפחה והמורשת, כמובן גם דרך המחשב.

לאה נס: בכל הפרויקטים הללו אנחנו דואגים להנגיש את שימושי המחשב והאינטרנט לאזרחים הוותיקים.

לאה נס: אתה ציינת את כל החשיבויות.

לאה נס: לגבי הנושא שהעלית, אני באמת אציין את זה בפניי, לבדוק האם יש מחשבים בהוסטלים.

לאה נס: אנחנו נמצאים בקשר עם המתנ"סים לאנשים שאין להם מחשב.

לאה נס: עוד מעט על דרכים להקל על הקשישים ברכישת מחשב כי גם לכך יש לנו איזה פיתרון.

לאה נס: כדי להקל, אנחנו עושים את המפגשים הללו גם בחדרי המחשב בבתי הספר ובמתנ"סים.

לאה נס: האזרחים הוותיקים מגיעים למתנ"סים וכך הם נפגשים גם עם המחשב וגם נפגשים עם הדור הצעיר.

לאה נס: לא רק המחשב חשוב אלא חיזוק הקשר הבין דורי.

לאה נס: זה כלי מצוין לממש את זה.

לאה נס: נמצא פה נציג מ"להבה".

לאה נס: אנחנו גם שותפים בהכשרה - - -

מאיר שטרית: "להבה" עוד קיימת?

לאה נס: היא מתרחבת.

לאה נס: אנחנו רוצים היום להגיע למצב שבו אנשים שמקבלים הכשרה דרך "להבה" יוכלו באמת לרכוש מחשבים בהנחה.

לאה נס: בכל הראייה הזאת אנחנו מנסים להנגיש ובאמת להקל על האזרחים הוותיקים.

לאה נס: ציינת פה את העלייה בתוחלת החיים והעלייה הגבוה במספר האזרחים הוותיקים בארץ ובעולם בכלל.

לאה נס: תוחלת החיים בישראל היא מהגבוהות בעולם, מקום שלישי בעולם.

לאה נס: יש לציין שמתוך 750,000 אזרחים ותיקים, 81% מהם הם עצמאיים והם בבית.

לאה נס: רבים מה-19% שהם מוגבלים, גם הם נמצאים בבית.

לאה נס: רובם עצמאים ונמצאים בבית ובהחלט אנחנו יכולים לעזור להם.

לאה נס: מתוך כל האזרחים הוותיקים, מעל 50% הם בני 65 עד 75.

לאה נס: זאת בהחלט אוכלוסיה שיכולה להפיק תועלת, יכולה לקבל הכשרה ולהפיק תועלת מאותו עולם דיגיטאלי שאנחנו מדברים עליו.

לאה נס: אני רוצה להודות לך על הדיון הזה ואני מקווה שבסופו נוכל למצוא עוד דברים כדי לממש את המטרה החשובה הזאת.

אברהם מיכאלי: אני מברך את אדוני היושב ראש על היוזמה של הדיון הזה.

אברהם מיכאלי: הדיון הוא לא רק איך להנגיש ולאפשר לאזרחים הוותיקים להשתמש ביתרונות שיש במחשב ובאמת להקל על החיים שלהם.

אברהם מיכאלי: אמרת שאוהבים לעמוד בתור, אבל לצערנו יש משרדי ממשלה שהם מאוד בעייתיים.

אברהם מיכאלי: בתקופה שלך העליתי את הסוגיה של קריית הממשלה בתל-אביב.

אברהם מיכאלי: זה מאוד בעייתי להגיע לשם.

אברהם מיכאלי: צריך לעבור את הכבישים הסואנים, להגיע לפתח המשרד ולעמוד בתור לבידוקים.

אברהם מיכאלי: אני מקווה שכל מי שיכול לפתור את ההגעה לשם בדרך של מחשב תבוא עליו הברכה.

אברהם מיכאלי: אני כבר לא מדבר על-כך שאין שם חניה, ואם הוא מוצא חניה הוא משאיר בסוף הסידורים שלו 60 שקלים.

אברהם מיכאלי: אזרח מבוגר שמשאיר 60 שקלים בחנייה הממשלתית, אז חצי מהקצבה שלו הולכת רק לזה.

אברהם מיכאלי: מצד שני, אני שמח לשמוע מסגנית השר לענייני אזרחים ותיקים על הפרויקטים המיוחדים שהזכרת כאן.

אברהם מיכאלי: אחד הדברים החשובים בגילאים האלה זה לא רק קשר בין דורי, שהנכד ישב עם הסבא והסבתא.

אברהם מיכאלי: אני חושב שהדור הזה, שיהיו בריאים עד 120, הם עדות חיה להרבה מאוד דברים והאנשים האלה רוצים להעביר את הדברים שיש בתוכם במסגרת פרויקטים כאלה או אחרים.

לאה נס: זה בדיוק מה שעושים.

לאה נס: אמרתי שזה חיזוק ומיסוד הקשר בין דורי אבל אחת התוצאות זה גם צמצום הפער הדיגיטאלי.

אברהם מיכאלי: יפה מאוד.

אברהם מיכאלי: אם זה גם בית התפוצות וגם "יד ושם" שפונים להעביר את העדויות.

אברהם מיכאלי: לכל עדה יש את המורשת היפה והעשירה שלה.

אברהם מיכאלי: הדברים האלה לא נכתבים.

אברהם מיכאלי: אף חוקר היסטורי לא יכול להגיע לכמויות של אנשים.

אברהם מיכאלי: המחשב זה אחד הכלים.

אברהם מיכאלי: היום יש מחשבים ניידים ואפשר לצייד את הסטודנטים במחשבים ניידים כדי שיתעדו את הדברים ואחר-כך לערוך ולסדר את זה.

אברהם מיכאלי: זה יביא תועלת לכולנו.

מאיר שטרית: תודה רבה.

מאיר שטרית: אפרופו מורשת, לאחרונה באמת הקימו המון אתרים של מורשת עם מוסיקה ונתונים.

מאיר שטרית: אחד האתרים היפים הוא "piyut.co.il".

מאיר שטרית: שם יש את כל הפיוטים מכל הסגנונות.

מאיר שטרית: זה אתר מדהים שהוקם על ידי "סנונית".

מאיר שטרית: אפשר להיות מנוי לאתר ולשמוע את הפיוטים, לדעת מי כתב וכדומה.

מאיר שטרית: אני מכיר את האתר הזה יותר מ-15 שנה.

מאיר שטרית: האינטרנט באמת פותח לנו דלתות להגיע לכל מקום שאנחנו רוצים.

מאיר שטרית: אגב, זאת אחת הסיבות שהוועדה הזאת טיפלה בנחרצות בנושא של החוק הביומטרי, כי הרעיון הוא שכשתהיה תעודת זהות ביומטרית, אפשר יהיה לקבל מהבית את כל שירותי הממשלה, בלי ללכת לקריה בכלל.

מאיר שטרית: האדם יכול לשלוח את הטופס מהבית כשהוא חתום על-ידי חתימה אלקטרונית שיש לו בכרטיס.

מאיר שטרית: המשרד הממשלתי אמור לתת לו את השירות מבלי שהוא יגיע למשרד.

מאיר שטרית: כל הרעיון של ממשל זמין הוא שהאזרח יכול לקבל את כל השירותים של הממשלה, 24 שעות ביממה, 7 ימים בשבוע, מבלי לצאת מהבית.

מאיר שטרית: יהיה שם כל מה שהוא צריך, כולל תשלומים לממשלה, תשלומים מהממשלה, הוצאת תעודות, מסמכים.

מאיר שטרית: הרעיון הוא שהמדינה צריכה להעמיד רמת שירות שתהיה מותאמת לאינטרנט, לא רק שישאירו הודעות אלא גם יענו אזרח ושהוא יקבל תשובה ושירות.

מאיר שטרית: זה קיים בהרבה מדינות בעולם ואני מקווה שאכן באמת נגיע לשם.

מאיר שטרית: תחשבו מה זה יעשה לגיל השלישי.

מאיר שטרית: זה ימנע מהם התרוצצות ממקום למקום בשביל לקבל את השירות.

מאיר שטרית: הם יוכלו לקבל את השירות מהבית.

מאיר שטרית: נאוה גלעד, מאגוד האינטרנט הישראלי, בנושא אזרח מכוון לגיל השלישי.

נאוה גלעד: (מוצגת מצגת)     בוקר טוב.

נאוה גלעד: סגנית השר, נעים להכיר אותם, חבר הכנסת שטרית וחבר הכנסת מיכאלי.

נאוה גלעד: אני מייצגת את איגוד האינטרנט הישראלי.

נאוה גלעד: לפני הרבה שנים, בשנת 2001 יצאנו למסע של צמצום הפער הדיגיטאלי במדינת ישראל.

נאוה גלעד: אוכלוסייה היעד הראשונה היתה אוכלוסיית הגיל השלישי.

נאוה גלעד: פער דיגיטאלי זוהה אז עם הפריפריה הגיאוגרפית.

נאוה גלעד: בני הגיל השלישי הם בעצם פריפריה דמוגרפית ולא משנה איפה הם נמצאים, במרכז המדינה או בפריפריה.

נאוה גלעד: אינטרנט ומחשב היה מחוץ לתחום עבורם.

נאוה גלעד: השמחה הגדולה שיש לי זה לראות את הנתונים שרועי אסף.

נאוה גלעד: יש לי נתונים עדכניים יותר מ-2010.

נאוה גלעד: ב-2002 ל- 13% מהגיל השלישי היתה נגישות למחשב ולאינטרנט, בזמן שכלל האוכלוסייה עמד על 49%, זאת אומרת רבע מכלל האוכלוסייה.

נאוה גלעד: היום ב-2010 מתוך נתונים של "טלסקר", שנעשו ביוני 2010, אנחנו רואים שאוכלוסיית בני הגיל השלישי שואפת ל-43%.

נאוה גלעד: אם ב-2009 זה היה 40.3% אנחנו כבר שואפים ל-43%.

נאוה גלעד: מתוך סך גולשי האינטרנט שזה בין 82% ל-84%.

נאוה גלעד: אנחנו עכשיו מעל ה-50%.

נאוה גלעד: עדיין 57% לא נמצאים שם.

נאוה גלעד: 57% מכלל 750,000 זה המון.

מאיר שטרית: לפי הדוח של רועי, רק 27% מהם משתמשים באינטרנט.

רועי גולדשמידט: זה לא בדיוק.

נאוה גלעד: 43% זה גמלאים.

רועי גולדשמידט: הנתונים שלי הם נתוני למ"ס.

רועי גולדשמידט: אני מניח שיש שונות ביניהם לבין הנתונים של "טלסקר".

מאיר שטרית: רק 23% מבין הקשישים משתמשים באינטרנט.

נאוה גלעד: נתוני הלמ"ס תקפים ל-2009.

רועי גולדשמידט: אלה נתונים שפורסמו עכשיו לציון יום הקשיש הבינלאומי.

נחמן פלוטניצקי: אם היית מפלח את הגיל בתוכם, היית רואה שחלק גדול מהעלייה היא בזכות המצטרפים החדשים לבני הגיל השלישי.

נחמן פלוטניצקי: כלומר, אלה שהצטרפו הם כאלו שבאו כבר מהעולם החדש והם נמצאים יותר.

נחמן פלוטניצקי: הפיתוח האמיתי צריך להיות - - -

נאוה גלעד: מצד אחד, זה מאוד משמח אבל מצד שני ארוכה הדרך ויש עוד הרבה מה לעשות.

נאוה גלעד: מה נותנת רשת האינטרנט?

נאוה גלעד: אנחנו יודעים שהאינטרנט מאפשר מידע, תקשורת, מאפשר שירותים, מאפשר הגדלה של כל הקשר החברתי בינם לבין עצמם, בינם לבין המשפחות, בתוך הארץ ובחוץ לארץ.

נאוה גלעד: ניידות, שירותים מקוונים.

נאוה גלעד: מאפשר בפרישה העשרת הפנאי ותעסוקה, התנדבות ברשת, יכולת לבטא ולהשמיע את עצמם בפורומים ובטוקבקים.

נאוה גלעד: התפקיד שלהם כאזרחים נשאר ואפילו מתעצם.

נאוה גלעד: תרומה קוגניטיבית.

נאוה גלעד: כולם יודעים שככל שמפעילים יותר את תאי המוח גם משמרים אותם יותר.

נאוה גלעד: הגלישה והיכולת לעבור מקישור לקישור ולחזור למקומות, כל ההתעסקות הזאת עם תכנים ומידע, אין ספק שמאפשר ותורם לקוגניציה לשמר זיכרון.

נאוה גלעד: היה חשוב לנו לתת לגמלאי לחוות את השליטה,אני הבוס, אני פה שולט על המחשב, אני שולט בטכנולוגיה ולא הטכנולוגיה שולטת בנו.

נאוה גלעד: הקושי להשתמש במחשב בהשוואה לאדם צעיר.

נאוה גלעד: כשהקמתי את קבוצת המשימה של אינטרנט לגיל השלישי אני הייתי צעירה.

נאוה גלעד: היום אני בדרכי להצטרף לבני הגיל השלישי.

נאוה גלעד: מה מיוחד בערכה שלנו?

נאוה גלעד: אני מדברת על מוצר מדף זמין, נגיש לכל אחד, נמצא ברשת, פותח אחרי ליווי מחקרי מעמיק בשיתוף פעולה בין איגוד האינטרנט יחד עם "האשל" ה"ג'וינט".

נאוה גלעד: נחקרו הרבה גמלאים ומדריכים.

נאוה גלעד: נבדקו הנושאים הבאים: איך מלמדים?

נאוה גלעד: מה הקשר?

נאוה גלעד: מה הקושי?

נאוה גלעד: מה הייתם רוצים?

נאוה גלעד: מה הצרכים?

נאוה גלעד: בערכה הזאת משתמשים היום בקשר הרב דורי, משתמשים בה בפרויקט להבה ובפעילויות רבות ושונות.

נאוה גלעד: הערכה הותאמה על-ידי חוקרי אנתרופולוגית, דוקטור טובה גמליאל מאוניברסיטת בר-אילן, שעשתה כבר אי אלו מחקרים בקרב הגיל השלישי.

סיון מלניק יניב: בימים אלה יתפרסם מחקר נוסף שלה.

נאוה גלעד: מה זה אומר להתאים ערכה?

נאוה גלעד: ב-2002 לעבוד עם בני הגיל השלישי בכל מיני מסגרות.

נאוה גלעד: הערכה שנתנו למדריכים הצעירים על-מנת שישתמשו בה היתה אינטואיטיבית, מה שאנחנו יודעים שכדאי, רצוי וכך צריך לעבוד.

נאוה גלעד: בזכות המחקר הזה עלינו על צרכים, על כשלים, מה משך הזמן שיכול להתרכז כדי באמת להפיק את המקסימום מהמחשב.

נאוה גלעד: המחקר הזה הקיף 1,335 משובים שבועיים של מדריך ומודרך.

נאוה גלעד: משובים תקופתיים של מדריך ומודרך, קבוצות מיקוד, רעיונות אישיים.

נאוה גלעד: הערכה מוצעת היום לכולם, חינם, זמינה לכולם, ללא זכויות יוצרים.

נאוה גלעד: מוזמנים להשתמש בה כל הארגונים, כל המתנדבים, כל ילד או נכד.

נאוה גלעד: ברוב המקרים שואלים: עם מה נתחיל?

נאוה גלעד: לאן נשלח אותו?

נאוה גלעד: אנחנו שואלים איך בונים תכנית מסודרת לאזרח מכוון.

נאוה גלעד: "E Citizen" זה מושג שהולך ומתרחב בכל העולם.

נאוה גלעד: איך אני משתמש באינטרנט לשיפור איכות החיים שלי במרב היכולות?

נאוה גלעד: ההמלצות העיקריות של המחקר שלנו נגעו למספר תחומים.

נאוה גלעד: ראשית, בתחום הפיזיולוגי.

נאוה גלעד: קשה לך עם העכבר?

נאוה גלעד: יש פיתרונות.

נאוה גלעד: לוח המקשים, פונקציות מסייעות לזה.

נאוה גלעד: זה נמצא במסגרות הקיימות ללא עזרים טכנולוגיים.

נאוה גלעד: מה ניתן לעשות במחשב הקיים על-מנת להנגיש את המחשב לאנשים שיש להם מגבלת ראייה, מגבלת שמיעה, מגבלה מוטורית וכך הלאה.

נאוה גלעד: נושא נוסף, הפער הבין דורי.

נאוה גלעד: הקצב שהמדריכים הצעירים שלנו רוצים לרוץ עם הגמלאים, לקחת את העכבר ולרוץ איתו.

נאוה גלעד: היה פה צורך ללוות את המדריך והמודרך בתהליך של "תן לו לקבל את השליטה".

נאוה גלעד: המשולש של מחשב, גמלאי ומדריך, אנחנו בעצם מדברים על-כך שיש פה משולש עם אינטראקציות.

נאוה גלעד: אנחנו בנינו מארג שלם של פעילויות, רעיונות, לוח זמנים וכך הלאה.

נאוה גלעד: כמובן גם עזרים לשיפור הזיכרון והלמידה.

נאוה גלעד: מה מכילה הערכה הזאת?

נאוה גלעד: הערכה חולקה לשני חלקים.

נאוה גלעד: חלק א' עוסק בנושא איך לשים את היד על העכבר עם הדגמות מאוד ברורות, מרמת אפס של אדם שלא יודע מה זה מחשב.

נאוה גלעד: מהר מאוד מעבירים את השליטה, עם כל אותם טיפים שאנחנו נותנים.

נאוה גלעד: אנחנו מלמדים שיש מקש "בטל" שאפשר בעזרתו ללכת אחורה ולא צריך לדאוג.

נאוה גלעד: המסר הוא שהשליטה היא בידי הקשיש, את הגולם תמיד אפשר לכבות.

נאוה גלעד: במחקר ראינו לקשישים יש רצונות וצרכים כמו: איתור מידע, תקשורת, שירותים מכוונים, יישומי רשת, מצלמה.

נאוה גלעד: איך משתמשים במצלמה?

נאוה גלעד: איך מחברים בין טכנולוגיות שונות?

נאוה גלעד: אני שמחה לבשר שבחודשים האחרונים, בשיתוף עם "ממשל זמין" הוספנו עוד יחידה לערכה, שנקראת "ערכת ממשל זמין לגיל השלישי".

נאוה גלעד: אני לא יודעת אם זה "סקופ", אבל אנחנו רוצים לפתח עוד ערכה, נשמח עם זה יהיה בשיתוף עם המשרד לאזרחים ותיקים בנושא הרשתות החברתיות.

נאוה גלעד: זה מאוד מתבקש.

נאוה גלעד: אנחנו רוצים לאפשר להם להשתמש נכון ברשתות החברתיות ולדעת את המשמעות.

נאוה גלעד: אולי הם גם יוכלו קצת - - -

מאיר שטרית: אולי אפשר לעשות שיעור כזה גם לחברי כנסת?

מאיר שטרית: אני מוכן להתערב שרוב חברי הכנסת לא יודעים להשתמש ברשתות החברתיות ורובם לא משתמשים.

נאוה גלעד: בואו תצטרפו לאיגוד האינטרנט וניתן לכם ערכה.

נאוה גלעד: אני אשמח מאוד ואשמח מאוד גם לשמוע את המשוב.

מאיר שטרית: תעבירי לי את הערכה הזאת ואני אעביר אותה לכל חברי הכנסת.

אברהם מיכאלי: נעשה השתלמות בוועדת מדע.

נאוה גלעד: אני מרימה את הכפפה ברגע זה.

אברהם מיכאלי: אם צריך תקציב נוסף, יש תקציב לבוחר.

נאוה גלעד: יותר מזה, תמי ורוני יביאו את החבר'ה הצעירים.

מאיר שטרית: בזמנו, בשנות השמונים, בכנסת היה מחשב מרכזי עם מסופים.

מאיר שטרית: כשהגעתי לכנסת הייתי בהלם כי בעצם הדבר היחיד שהיה בכנסת היו המסופים של המחשבים עם תכנת דוס והכול היה קשור למחשב מרכזי.

מאיר שטרית: חבר הכנסת לא יכול היה להדפיס מסמך.

מאיר שטרית: אני מדבר על סוף שנות ה-80.

מאיר שטרית: אם אני לא טועה זה היה ב-1984.

מאיר שטרית: המצב היה קטסטרופלי.

מאיר שטרית: חבר הכנסת לא יכול היה להוציא מסמך ממחשב.

מאיר שטרית: אפשר היה להוציא מסמך רק בכתב.

מאיר שטרית: למחזר מידע היה קשה מאוד.

מאיר שטרית: ביקשתי מיושב ראש הכנסת להיות יושב ראש ועדת ההיגוי של מחשב בכנסת.

מאיר שטרית: זה היה עוד לפני מיקי איתן.

מאיר שטרית: אני מיניתי את מיקי איתן להיות אחראי על האינטרנט בכנסת.

מאיר שטרית: בתחילת הדרך, הבעיה היתה פחד גדול ממחשבים.

מאיר שטרית: באחת הפגרות של הכנסת אמרתי שכל חבר כנסת שיבוא לירושלים לקורס של 3 ימים, יקבל מחשב אישי.

מאיר שטרית: בקבוצה הראשונה הגיעו 20 חברי כנסת שעברו את הקורס וכל אחד מהם קיבל מחשב אישי.

מאיר שטרית: תוך זמן קצר הם התחילו להדפיס מכתבים עם צבעים, עם לוגואים, העוזרים שלהם היו מוציאים הודעות לעיתונות.

מאיר שטרית: חברי הכנסת התחילו לרוץ אלי וביקשו גם מחשבים.

מאיר שטרית: אמרתי שחייבים לעבור קורס.

מאיר שטרית: מי שלא יעבור קורס לא יקבל מחשב.

מאיר שטרית: בפגרה לאחר מכן עשינו עוד קורס והגיעו כ-40 חברי כנסת.

מאיר שטרית: לאט לאט עברנו קורסים.

מאיר שטרית: לא פטרתי אף אחד מחברי הכנסת או השרים.

מאיר שטרית: יש אחד שקיבל פטור וזה פרס.

מאיר שטרית: פרס ביקש ממני: תעשה לי טובה, תפטור אותי מהקורס הזה.

מאיר שטרית: נכנעתי לפרס ונתתי לו לקבל מחשב ראשי.

מאיר שטרית: כל הפיתוח של תוכנית סנהדרין נעשתה על-ידי.

מאיר שטרית: היום המחשב בכנסת הוא דבר מדהים.

מאיר שטרית: לכן אני אומר לך שיש מקום להתפתחות.

נאוה גלעד: אנחנו נשמח מאוד, תקבעו תאריך ואנחנו פה.

נאוה גלעד: אני רק רוצה לציין את שיתופי הפעולה.

אברהם מיכאלי: אם את יכולה, תעבירי לנו את ה דפים שמהם הקראת כדי שיהיו בפנינו.

נאוה גלעד: אני אשלח לכם.

נאוה גלעד: סגנית השר, יש בארץ גופים, עמותות, ארגונים וחברות עסקיות ששמו להן על סדר-היום לעודד את הגמלאי לעשות שימוש במחשב ובאינטרנט.

נאוה גלעד: יש את הערכה , יש מקומות לעבוד, מרכזי "להבה", בתי ספר, מתנ"סים.

נאוה גלעד: כל הגופים האלה שכתבנו אותם, זה פשוט מרגש, משמח.

נאוה גלעד: כל אחד מהם נותן את תרומתו לפי היכולת שלו.

נאוה גלעד: אנחנו פיתחנו את הערכה והיא מופצת לכולם.

נאוה גלעד: יש מדריכים של התאחדות הסטודנטים, הביטוח הלאומי ועוד.

נאוה גלעד: אנחנו מוכנים לתת את העזרה ולהדריך את המדריכים לעבוד עם החומרים האלה.

נאוה גלעד: כל הגופים האלה "עמותת מחשבה טובה", "יד שרה", "השירות לזקן", באמת אין לי מילים, רק להתברך על זה שיש לנו במדינה הזאת גופים ומתנדבים שמוכנים להרים את הכפפה.

נאוה גלעד: יש לנו נוער עם מחויבות אישית, שאפשר גם אותם להפעיל.

נאוה גלעד: אין שום הצדקה שאדם מבוגר במדינת ישראל, מגיל 65 ומעלה לא יעשה שימוש אופטימאלי במחשב ובאינטרנט.

מאיר שטרית: הדובר הבא יהיה נחמן פלוטניצקי מ"מילב"ת", המרכז הישראלי לאביזרי עזר, בינוי ותחבורה לנכה.

נאוה גלעד: חבר הכנסת שטרית, רק עוד דבר אחד קטן.

נאוה גלעד: זאת הכתובת של הערכה.

נאוה גלעד: הערכה נמצאת שם והיא חופשית להורדה.

נאוה גלעד: כולם מוזמנים להוריד אותה.

נאוה גלעד: אפשר לצרוב אותה.

אברהם מיכאלי: תעבירי את המצגת לוועדה ואנחנו נעתיק משם.

נאוה גלעד: אני משאירה אותה על שולחן העבודה של ענת.

נחמן פלוטניצקי: מציג מצגת     	תודה.

נחמן פלוטניצקי: זאת פעם שנייה שאני בכנסת.

נחמן פלוטניצקי: שלשום קיבלנו את מגן סגנית השר לאזרחים ותיקים למתנדבי מילב"ת.

נחמן פלוטניצקי: יש לי עוד תודה אחת, לדוקטור לאה נס.

נחמן פלוטניצקי: לפני 5 שנים, כשהיא היתה בראש הוועדה, הגענו לכאן עם בקשה לעזרה להקים את אתר עזרים.

נחמן פלוטניצקי: אני חושב שבזכות אותה ישיבה של ועדת המדע והטכנולוגיה לפני 5 שנים, זה היה טריגר לביטוח הלאומי, ל"אשל" ול"ג'וינט" לעזור.

נחמן פלוטניצקי: מילב"ת הוקמה לפני 30 שנה על-ידי פרופסור רפי רוזן, שהקים את השיקום בתל-השומר ועל-ידי דני ברק ממכון ויצמן.

נחמן פלוטניצקי: אנחנו בדרך לשנות את השם ל"מילב"ת – מעניקים איכות לחיים".

נחמן פלוטניצקי: אנחנו עוסקים במרכז מחקר ופיתוח בתחום אביזרי עזר לבעלי צרכים מיוחדים ולקשישים.

נחמן פלוטניצקי: מרכז המידע עזרים שתכף נרחיב עליו ומתן ייעוץ להתאמת אביזרי עזר.

נחמן פלוטניצקי: אנחנו לא נכנסים לתחום של התעשייה.

נחמן פלוטניצקי: ברגע שיש פיתרון אתר עזרים יפנה אותם לפיתרון.

נחמן פלוטניצקי: כשאין פיתרון, המתנדבים שלנו יפתחו פיתרונות, בין אם זה פיתרונות מותאמים ספציפית ובין אם פיתרונות יותר רחבים.

נחמן פלוטניצקי: הצוות במילב"ת הוא צוות פרא-רפואי.

נחמן פלוטניצקי: המתנדבים מגיעים מכל שדרות הטכנולוגיה במדינת ישראל, מ"רפאל", "תעשיה אווירית", צה"ל, "מייקרוסופט" וכדומה.

נחמן פלוטניצקי: לגבי אתר המידע עזרים.

נחמן פלוטניצקי: זה אתר המידע.

נחמן פלוטניצקי: באתר היום יש מעל 14,000 פריטים עם קישורים, החל מאכילה ושתייה וכלה בעזרים לשעת חירום.

מאיר שטרית: מה זה מציע, למשל, בתחום האכילה ושתייה?

נחמן פלוטניצקי: ניכנס ונראה: כוסות וספלים בעלי ידית אחיזה מותאמת.

נחמן פלוטניצקי: זה מיועד לאנשים עם צרכים מיוחדים.

נחמן פלוטניצקי: אנחנו יושבים בביתן 23א בתל-השומר.

מאיר שטרית: נדמה לי שכשהייתי שר האוצר ביקרתי אצלכם.

נחמן פלוטניצקי: האתר הוא חינמי, יש קישורים לספקים, ליצרנים, לאתרים של היצרן.

נחמן פלוטניצקי: זה עובד מהר ויפה.

נחמן פלוטניצקי: באתר יש 14,000 פריטים.

נחמן פלוטניצקי: חבר הכנסת שטרית דיבר על האוכלוסיות הנוספות.

נחמן פלוטניצקי: אנחנו משדרגים עכשיו את האתר.

נחמן פלוטניצקי: קיבלנו תרומה מאוד ניכרת מ"מייקרוסופט" ו"ממטריקס".

נחמן פלוטניצקי: קיבלנו את "SharePoint", שעליו ישב האתר החדש.

נחמן פלוטניצקי: האתר יעלה בתחילת שנה הבאה ברוסית ובערבית.

נחמן פלוטניצקי: זאת עבודת ענק.

נחמן פלוטניצקי: המספרים שהושקעו באתר ממש לא יאומנו.

נחמן פלוטניצקי: אמנם יש עשרות מתנדבים אבל ישנם המון בעלי מקצוע, הגהות וכדומה.

נאוה גלעד: הוא יהיה נגיש?

נחמן פלוטניצקי: בוודאי, גם היום הוא נגיש.

נחמן פלוטניצקי: עד היום הושקעו באתר כ-4 מיליון שקלים, שזה סכום אדיר.

נחמן פלוטניצקי: זה לא ממש בכסף אבל בתרומות של שווה כסף.

נחמן פלוטניצקי: לאתר יש מעל 1,000 כניסות ביום.

מאיר שטרית: מה מציע האתר בתחום המחשב והאינטרנט לקשישים?

מאיר שטרית: יש משהו ספציפי?

נחמן פלוטניצקי: יש לנו עזרי מחשב.

נחמן פלוטניצקי: יש תמיכות שנעות עם הזרוע, יש מתקן תמיכה לאמת היד, משענות למרפקים, תמיכות ג'ל לעכבר.

נחמן פלוטניצקי: מדבקות למקלדת כדי לשנות את גודל האות כדי שיהיה מותאם לכבדי ראייה.

נחמן פלוטניצקי: הרבה מאוד דברים בתחום של עכברים ועכברים הפוכים.

נחמן פלוטניצקי: יש כאן עשרות פריטים שיכולים לסייע.

נחמן פלוטניצקי: בתחומים האחרים אנחנו עובדים על מערכות של 7 מתגים.

נחמן פלוטניצקי: התחלנו עכשיו בקטע של שלטים.

נחמן פלוטניצקי: הקשישים לא מסתדרים עם השלט.

נחמן פלוטניצקי: אנחנו פיתחנו שלטים שחוץ מכיבוי והדלקה, יש בסך הכול 4 מתגים כי לא צריך יותר.

נחמן פלוטניצקי: העברת תחנות ועוצמה וזהו.

נחמן פלוטניצקי: השלט הזה יתאים להרבה מכשירים.

נחמן פלוטניצקי: פיתחו עכשיו בתחום הטכנולוגיה, לכיסאות הנכים החדשים יש עינית שיודעת לקרוא את כל השלטים של הבית ואז אותו נכה שיושב בכסא גלגלים עם ה"ג'וי סטיק", הוא יכול לנהל את מרבית חייו.

נחמן פלוטניצקי: המשימה שלנו היא בעצם לתת שיפור של איכות החיים.

נחמן פלוטניצקי: בזכות המשרד לאזרחים ותיקים, אנחנו כבר שנה שלישית עושים קרוב ל-500 הרצאות והדרכות בשנה, מתוכם מעל 200 לקשישים, ב-5 שפות: עברית, ערבית, רוסית, אמהרית ואנגלית.

נחמן פלוטניצקי: יש לנו ניידת ואנחנו נוסעים לאורך כל הארץ.

נחמן פלוטניצקי: בין היתר, חלק מההדרכה הוא לגבי אתר עזרים.

נחמן פלוטניצקי: חבר הכנסת מיכאלי דיבר קודם על האתיופים.

נחמן פלוטניצקי: כשתרגמנו חומרים לרוסית ולערבית לא היה טעם לתרגם לאמהרית כי הם לא קוראים אלא רק מדברים.

נחמן פלוטניצקי: אותה בעיה היתה בתרגום האתר.

נחמן פלוטניצקי: יש לנו מרפאה בעיסוק אתיופית במקורה, שנותנת הרצאות באמהרית.

מאיר שטרית: חלק קוראים וחלק לא.

נחמן פלוטניצקי: מעט מאוד, ובקשישים כמעט בכלל לא.

נחמן פלוטניצקי: אנחנו נותנים את ההדרכות בעיקר לקשישים, שזה במימון המשרד לאזרחים ותיקים אבל הקבוצות של האזרחים האתיופים אינם קוראים.

נחמן פלוטניצקי: ההרצאות הן הרצאות פרונטאליות עם הדגמות.

לאה נס: זה כואב בפני עצמו.

מאיר שטרית: אני לא מבין למה מתלהבים מריבוי שפות בארץ.

מאיר שטרית: אני חושב שהטעות שלנו בקליטת העלייה בזמנו – הייתי יו"ר הסוכנות שהביא את כל העלייה הזאת ועשינו את כל האופרציה של העלייה הגדולה בשנת 1990-1992.

מאיר שטרית: חשבתי שעשינו טעות שהכנסנו אותם לגטו של רוסית.

מאיר שטרית: פתחנו עיתונים ברוסית, אגודות ברוסית, טלוויזיה ולכן הם לא למדו עברית.

מאיר שטרית: היום אתה מסתובב באתרים של אנשים מבוגרים שעלו מברית המועצות ומעטים מהם מדברים עברית.

מאיר שטרית: אם אני משווה אותם לעולים שעלו בשנות החמישים, כמו ההורים שלי זכרם לברכה, שלא ידעו עברית כשהם באו לארץ, לא היתה להם ברירה אלא ללמוד עברית.

מאיר שטרית: הם לא דיברו עברית מהוללת אבל עם הזמן לא היתה להם ברירה והם למדו עברית.

מאיר שטרית: כולם מדברים עברית, יותר טובה, פחות טובה, אבל כולם מדברים עברית.

מאיר שטרית: המצב הזה של יצירת חידוד של השפות, מגביל את היכולת להשתלב בארץ ולהיות חלק מדוברי השפה העברית וזה מקשה מאוד על העולים שבאים לארץ.

מאיר שטרית: אני חושב שזאת טעות אסטרטגית.

נחמן פלוטניצקי: אם יורשה לי לענות.

נחמן פלוטניצקי: להחזיק אתר כזה עולה הרבה כסף.

מאיר שטרית: אני מבין שהיום זה כבר אבוד.

נחמן פלוטניצקי: ממש לא.

נחמן פלוטניצקי: כשהלכנו לתרגום של ערבית ורוסית, זה האתר היחיד בעולם שמציע תרגום בערבית וברוסית.

נחמן פלוטניצקי: אין אתרים כאלה לא בעולם הרוסי ולא בעולם הערבי.

נחמן פלוטניצקי: האתר בעברית הוא חינמי לחלוטין ולא יהיו בו פרסומות.

נחמן פלוטניצקי: באתר הערבי והרוסי נתחיל למכור פרסומות שהן בעצם יממנו לנו את האחזקה של כל הסיפור.

נחמן פלוטניצקי: אנחנו צריכים להיות אור לגויים.

מאיר שטרית: יש באתר הזה חלק שמסביר על הזכויות של הקשישים?

נחמן פלוטניצקי: יש הרבה מאוד קישורים לאתר כמו "משפחה מטפלת", אתר "מוטק'ה".

נחמן פלוטניצקי: האתר הזה הוא אתר לאומי והוא נמצא כקישור בביטוח הלאומי, במשרד הרווחה.

רועי גולדשמידט: אם אינני טועה, באתר של ממשל זמין יש התייחסות ספציפית לקשישים.

מאיר שטרית: תודה רבה.

מאיר שטרית: הדובר הבא הוא שי פדר.

מאיר שטרית: סיפור אישי של אזרח ותיק המתנדב בביטוח לאומי.

שי פדר: אני מתנדב בשרות יעוץ לקשיש של ביטוח לאומי מזה 5 שנים.

שי פדר: במסגרת ההתנדבות אני מבקר קשישים באופן קבוע אחת לשבוע לביקור חברתי והדרכת מחשבים.

שי פדר: לפני כשנתיים עלה נושא המחשב, כאשר במחלקה של יעוץ לקשיש החליטו לצאת בהדרכת מחשבים לקשישים.

שי פדר: העבירו מתנדבים שיש להם רקע וניסיון בתפעול מחשב הדרכה להבהרת נושא המחשב.

שי פדר: הנושאים העיקריים שאותם יש צורך ללמד את המבוגרים הם: דואר אלקטרוני על כל האפשרויות שלו, כניסה לאתרים שיש לאותו קשיש עניין בהם, חיפוש באינטרנט וכיצד בכלל משתמשים באפשרויות שנותן לנו האינטרנט.

שי פדר: נתקלתי בהתנגדויות של הקשישים כשרציתי ללמד אותם ורתיעה משימוש במחשב שנראה להם כמכונת כתיבה משוכללת ומקור לחדשות שהעיתון יכול להחליפו ואין צורך במחשב בשביל זה.

שי פדר: נקודות שיש צורך לתת את הדעת אצל המבוגרים בתפעול מחשב.

שי פדר: ראשית, ההיבט הכלכלי.

שי פדר: עלות תפעול מאוד גבוהה של מחשב.

שי פדר: לא כל אדם מבוגר מסוגל להחזיק מחשב, מדובר בעלות של 100 שקלים.

שי פדר: צריך החיבור לאינטרנט, צריך את התשתית ואלה הן עלויות גבוהות.

שי פדר: ישנן בעיות טכניות שמתעוררות.

שי פדר: מי ייתן את הפיתרון?

שי פדר: צריך שתהיה לו כתובת לפנות אליה במקרה של בעיות.

שי פדר: התוכנות משתנות כל הזמן.

שי פדר: Windows 2003, Windows 2007, אחת לא עובדת עם השנייה.

שי פדר: הוא מקבל תוכנות והוא לא יודע מה לעשות איתן כי אחת לא עובדת עם השנייה.

שי פדר: הבאתי למישהו מצגת והיתה לו תוכנה של 2003 והמצגת לא עלתה.

שי פדר: צריך לפתור את הבעיות האלה לקשישים.

שי פדר: בדרך-כלל, המחשבים של המבוגרים הם יד שנייה ואיטיים.

שי פדר: זה מעצבן לעבוד, צריך לעשות שדרוג.

מאיר שטרית: למה יד שנייה?

שי פדר: לא. במקום לזרוק הילדים נותנים את המחשב לאבא.

מאיר שטרית: על זה אבא שלי היה אומר: "אבא אחד יכול לפרנס 10 ילדים ו-10 ילדים לא יכולים לפרנס אבא אחד".

שי פדר: לאחר הסרת המחסום של ההתנגדות, העכבות, והסבר חיובי על השימוש במחשב, איתרתי את הנושאים שמעניינים את הקשיש והראיתי לו כיצד אפשר ליהנות מעצם השימוש במחשב.

אברהם מיכאלי: איך התגברת על ההתנגדויות הבסיסיות האלה, שהן באמת מאוד הגיוניות?

שי פדר: הראיתי לו דוגמה איך עובדים.

אברהם מיכאלי: אני מדבר על הקשיים הטכניים, מימון, מחשבים.

אברהם מיכאלי: כמתנדב אתה לא יכול לפתור את הבעיות.

שי פדר: אני לא יכול לפתור אבל אלה שאני עובד איתם כיום, יש להם מחשב אבל הוא איטי.

נאוה גלעד: זאת סוגיה שכן צריכים לתת עליה את הדעת.

נאוה גלעד: היתה תקופה שאמרנו שנגישות למחשב פירושה שיש ברזלים בבית.

נאוה גלעד: בואו נאמר שילדים ונוער מוצאים את הדרך לתת.

נאוה גלעד: יש פרויקטים מדהימים שמשרד החינוך והממשלה מובילים אותם.

נאוה גלעד: אבל מי ייתן לקשיש?

נאוה גלעד: מי ידאג שהמחשבים לגיל הקשיש יהיו זולים יותר?

נאוה גלעד: שכל ספקי האינטרנט יתנו את ההתחברות במחיר זול יותר.

מאיר שטרית: הם לא יתנו.

מאיר שטרית: הם צריכים להוזיל את העלויות לכל האוכלוסייה, זאת גניבה מה שהם עושים?

שי פדר: עולה היום מעל 100 שקל להתחבר לאינטרנט.

מאיר שטרית: זה שוד לאור היום מה שעושים באינטרנט היום, לצערי זה בחוסר שליטה של משרד התקשורת.

מאיר שטרית: היה דיון שלם בוועדה על העניין הזה וזאת פשוט שערורייה המחירים שגובים על האינטרנט.

מאיר שטרית: מהירות הגלישה שהיא רחוקה כמו שמים וארץ מהמהירות שאפשר לקבל.

מאיר שטרית: אפשר לקבל 10 מגה ובקושי גולשים במגה אחד.

מאיר שטרית: בעולם כבר גולשים ב-100 מגה.

מאיר שטרית: בכנסת הזאת נעשה הרבה דיונים בנושא האינטרנט.

מאיר שטרית: הכוונה שלי לנסות לרשת אותם, וככל שאני יכול לעשות ליישר אותם בתחום האינטרנט.

מאיר שטרית: נראה לי שהחברות שמשתמשות היום באינטרנט רחוקות מלתת שירות ברמה הנדרשת בהשוואה של ישראל לעולם הערבי.

מאיר שטרית: בעיקר, כשאנחנו אמורים להיות מעצמת הייטק.

מאיר שטרית: אנחנו מפגרים אחרי עשרות רבות של מדינות במהירות הגלישה, במהירות ההעלאה, במהירות ההורדה, במחירים.

מאיר שטרית: יש שמים וארץ הבדל.

נאוה גלעד: אבל גם הנושא של המחשבים, להוזיל את המחירים לגמלאים.

אברהם מיכאלי: אז הוא יקנה לנכד שלו.

מאיר שטרית: הממשלה לא יכולה לכפות דבר כזה.

מאיר שטרית: אגב, לפני כמה עשרות שנים היו משלמים 100% מכס על מחשבים.

מאיר שטרית: כשמשה נסים היה שר האוצר ב-1982, הייתי אז חבר כנסת צעיר.

מאיר שטרית: אמרתי לו: נפלתם, על השכל?

מאיר שטרית: רוצים להגדיל את הטכנולוגיה בארץ ולוקחים 100% מכס?

מאיר שטרית: הוא אמר לי שיש 200 מיליון שקל הכנסת.

מאיר שטרית: הגשתי חוק לבטל את המכס.

מאיר שטרית: הלכתי לבדוק וביקשתי מיהושע מאור, שהיה מנכ"ל אי.בי.אם בארץ, שייתן לי ניתוח של 3 שנים אחרונות מי קנה מחשבים בארץ.

מאיר שטרית: מי שילם את המחירים בחלוקה לסקטורים.

מאיר שטרית: נדהמתי מהתוצאה.

מאיר שטרית: הסתבר ש-50% של קניות המחשבים בארץ ביצעה הממשלה.

מאיר שטרית: 30% היה הסקטור העסקי.

מאיר שטרית: זאת אומרת רק 20%, שזה האזרחים שילמו 100% מכס.

מאיר שטרית: חזרתי לשר האוצר ואמרתי לו: תסתכל על הנתונים, אתה משלם את רוב המכס.

מאיר שטרית: הוא אמר שאני צודק אבל הוא לא יכול לבטל אבל הוא רוצה להשאיר 10%.

מאיר שטרית: היתה לי ברירה להילחם על זה או להסכים איתו.

מאיר שטרית: אמרתי נשאיר 10% וכאשר יבוא שר אחר ננסה להוריד גם את ה-10%.

מאיר שטרית: החוק עבר כמו שביקשתי עם 10% מכס על מחשבים.

מאיר שטרית: עשיתי שתי טעויות.

מאיר שטרית: אחת, שהכנסתי בחוק רק מחשב אבל כל העזרים והציוד הנלווה עדיין גבו 100% מכס.

מאיר שטרית: לימים בייגה היה שר האוצר.

מאיר שטרית: אמרתי לבייגה: יש פה 10% מס על מחשבים ואני מציע להוריד את זה לאפס.

מאיר שטרית: בייגה היה בסדר ואמר שיבדוק.

מאיר שטרית: הוא חזר אלי והגענו להסכמה שנוריד את זה בלי חוק.

מאיר שטרית: הורדנו את זה באמצעות תקנה לאפס כולל כל אביזרי המחשב.

מאיר שטרית: אגב, זה מה שהכניס לארץ את הפלזמות חזק מאוד.

מאיר שטרית: למה?

מאיר שטרית: כי לחבר'ה הישראלים יש קומבינציות.

מאיר שטרית: הם הביאו את מסכי הפלזמה בצורת מסך מחשב, היו קונים טיונר בחוץ, מרכיבים אותו פה בארץ בתוך הטלוויזיה והיתה לך טלוויזיה פטורה ממכס.

אברהם מיכאלי: עושים את זה עד עכשיו.

מאיר שטרית: עכשיו לא צריך כי המחירים ירדו מאוד.

מאיר שטרית: הדבר השני היה חוק נוסף שאושר של הגדלת הפחת על מחשבים.

מאיר שטרית: פעם זה היה 5 שנים, 20% לשנה ושינו את זה לשלוש שנים.

מאיר שטרית: זאת אומרת, תוך שלוש שנים, אם אתה עסק, אתה מזדכה על המחשב שלך.

מאיר שטרית: זה נתן אפשרות לעסקים לחדש את ציוד המחשב שלהם.

אברהם מיכאלי: צריך לעשות איזו חבילה למבוגרים דרך המשרד של לאה.

אברהם מיכאלי: כל מבוגר יקבל חבילה זולה.

אברהם מיכאלי: המגבלות שלך ייפתרו דרך המשרד.

מאיר שטרית: אני מוכן להגיש הצעת חוק פרטית, תדאגי שיאשרו את זה בממשלה.

לאה נס: כבר עכשיו אנחנו במשא ומתן עם חברה גדולה אבל אני לא יכולה להציג את זה.

שי פדר: אני לתת מספר דוגמאות שנתקלתי בהן.

שי פדר: אחת התלמידות לא ראתה את הנכדה שלה מעל לחצי שנה.

שי פדר: הנכדה שלה מטיילת במזרח הרחוק.

שי פדר: לימדתי אותה להשתמש בדואר אלקטרוני.

שי פדר: שלחנו לה מייל והיא קיבלה במייל חזרה תמונות עדכניות.

שי פדר: היא מאוד שמחה ועד היום היא מתכתבת איתה וגם אחרי שהיא חזרה מחוץ לארץ היא שומרת איתה על קשר.

שי פדר: קשיש קטוע שתי רגליים מתנייד בעזרת כסא גלגלים משתמש במחשב כמכונת כתיבה בלבד ולא ידע לערוך את הקבצים.

שי פדר: לימדתי אותו איך אפשר להיכנס לחשבון הבנק, לראות ולהדפיס יתרות בחשבון שלו, לקבל תוצאות של בדיקות דם באתר קופת חולים, התכתבויות במייל עם בני משפחה וחברים.

שי פדר: פתחתי לו עולם שלם שהוא יכול היה להמשיך בו.

שי פדר: בשבוע שעבר התקנו לו סקייפ ומחכים לקבל את כתובת הסקייפ כדי שיוכל להתכתב עם קרובי משפחה בצרפת.

שי פדר: לפני מספר שבועות נחשפתי לחוברת לימוד של איגוד האינטרנט הישראלי המיועדת ספציפית למבוגרים.

שי פדר: החומר של הערכה כולל דפי למידה ותרגול שעוזר לתלמיד לתרגל לבד את החומר שנלמד.

שי פדר: הערכה מלמדת דרכים כיצד לזכור ולהגיע לאתר שמעניין את הקשיש, הפנייה לאתרים המתאימים ורלוונטיים.

מאיר שטרית: אני מציע שלא ניכנס לפרטי פרטים.

מאיר שטרית: העיקרון ברור, אני מאוד מודה לך.

שי פדר: רציתי להעיר משהו בקשר לדיור מוגן.

שי פדר: אני נתקלתי בבעיה שרציתי ללמד אישה קשישה בדיור מוגן אבל לא נתנו לה מפני שיש להם את המחשבים שלהם.

שי פדר: תרדי למטה, תשלמי פר שעה ואלה עלויות אדירות.

שי פדר: הבן שלה הביא לה מחשב נייד אבל לא נתנו לה להשתמש ולא אפשרו לה להתחבר לטלפון שיש לה בחדר.

שי פדר: יש להם למטה מחשבים, שתרד למטה ותקנה שעות ותלמד למטה.

לאה נס: עכשיו יש חוק דיור מוקדם אז צריך באמת להסתכל על הסעיף הזה.

שי פדר: אם אפשר היה להכניס חוק שהם יהיו חייבים לתת את זה ללא תשלום כי זה לא עולה להם כמעט, זה יפתור את הבעיה.

מאיר שטרית: איזה מקום זה היה?

שי פדר: דיור מוגן בראשון לציון.

אברהם מיכאלי: תעביר לנו את השם ואנחנו נטפל בזה.

מאיר שטרית: תביא לי את הפרטים ואשמח לבדוק את העניין.

מאיר שטרית: רוני בן אבו, מנהל תוכן להב"ה.

רוני בר-און: כמו שאתם יודעים, להב"ה היא גוף ממשלתי, היא המוביל בארץ בצמצום פער דיגיטאלי.

רוני בר-און: הוא מתופעל וממומן על-ידי משרד האוצר.

רוני בר-און: אופן ההפעלה שלו הוא על-ידי מרכזי תקשוב שנמצאים בפריפריה, מצפת ועד לבאר-שבע.

רוני בר-און: כרגע יש לנו 13 מרכזים שפועלים מ-8 בבוקר עד 22:30.

רוני בר-און: בימים האלה נפתחים עוד 17 מרכזים.

רוני בר-און: בסוף השנה נגיע ל-30 מרכזים.

מאיר שטרית: למה רק עד באר שבע?

מאיר שטרית: מה עם ירוחם ודימונה?

רוני בר-און: דימונה נמצאת בשלבי בנייה.

מאיר שטרית: רק עכשיו?

מאיר שטרית: מה ההיגיון?

רוני בר-און: רק עכשיו השר החליט לפתח ולהרים את הפרויקט.

מאיר שטרית: להב"ה קיימת הרבה שנים.

מאיר שטרית: מה עם קרית שמונה?

מאיר שטרית: חצור?

מאיר שטרית: בית שאן.

רוני בר-און: בשלב הבא.

מאיר שטרית: האבסורד הוא בסדר העדיפויות.

רוני בר-און: על פי מדד וסדר עדיפויות שנקבעו - - -

מאיר שטרית: מי קבע את סדר העדיפויות העקום הזה?

רוני בר-און: המנכ"ל.

רוני בר-און: זה יהיה בפעם הבאה.

מאיר שטרית: לא לחינם עמדו לסגור את להב"ה לפני כמה שנים.

מאיר שטרית: שנו את סדרי העדיפויות, תסגרו כמה מרכזים שעובדים בארץ ותעברו לפריפריה.

רוני בר-און: אבל כל המרכזים שקיימים כרגע הם בפריפריה: בית שאן, טבריה.

רוני בר-און: ה-13 שקיימים הם רק בפריפריה.

מאיר שטרית: בחצור ובקרית שמונה יש?

רוני בר-און: בחצר עדיין אין ובקרית שמונה יהיה בשנה הבאה.

מאיר שטרית: בתל- אביב יש?

רוני בר-און: לא.

מאיר שטרית: אור יהודה?

רוני בר-און: באור יהודה יש.

רוני בר-און: יש ברמלה, אור יהודה, צפת.

מאיר שטרית: רחובות?

רוני בר-און: ברחובות אין.

רוני בר-און: יש לנו בבית שאן, בנתיבות.

מאיר שטרית: איפה שהיו חברי מרכז חזקים.

לאה נס: כשהיית שר אוצר.

מאיר שטרית: כשהיה שר אוצר אחר.

מאיר שטרית: שיבצו מדריכים וחברי מרכז מטהרת הליכוד אחד לאחד.

מאיר שטרית: הייתי אז בליכוד.

מאיר שטרית: חברי ליכוד אחד אחד שלחלקם לא היה מושג ירוק איך מדליקים מחשב.

רוני בר-און: זאת היסטוריה, מאז היתה ביקורת של החשב הכללי.

מאיר שטרית: אני עמדתי לסגור את זה כשהייתי עם נתניהו.

מאיר שטרית: ואז אמרנו שיעשו סדר.

רוני בר-און: לעניינו, מרכזי להב"ה עובדים כרגע מ-8 בבוקר עד 22:30 כשאנחנו נותנים שירותים לכלל האוכלוסייה.

רוני בר-און: אני יכול להגיד שהאוכלוסייה הבוגרת, שזה הגיל השלישי, הם נתח די גדול במרכזים שלנו, לאור העובדה שהם פנויים.

רוני בר-און: הם מגיעים ואפילו בימים קבועים.

רוני בר-און: בכל מרכז יש בממוצע כ-50 מחשבים.

רוני בר-און: במרכזים החדשים בעפולה, טבריה ארד, הגענו ל-70-80 מחשבים.

רוני בר-און: בכל מרכז כזה יש 4 מדריכים, מתנדבים ומנהל מרכז.

רוני בר-און: אנחנו מגיעים לצוות די גדול שמפעיל את המרכז מהבוקר עד הערב.

רוני בר-און: האוכלוסייה הבוגרת פוקדת אל להב"ה לאורך רוב שעות היום.

רוני בר-און: יש לנו גם קורסים יעודיים, במיוחד לאותן אוכלוסיות.

רוני בר-און: הם נקראים הקבועים, כי הם מגיעים באופן קבוע למרכזים.

רוני בר-און: עכשיו אנחנו עובדים יחד עם המשרד לאזרחים ותיקים, לבנות תכנית ייעודית שתגבש ברמה הרבה יותר מקיפה.

לאה נס: אנחנו רוצים שמי שעובר את הקורס יקבל הנחה ברכישת המחשב.

עופר אלוביץ: חשוב שהקנייה של המחשבים תהיה לפני הקורס ולא אחרי הקורס אחרת הוא לא יכול לתרגל בבית את מה שהוא למד.

עופר אלוביץ: אני הקמתי מיזם שלי לפני כמה חודשים של לימוד הגיל השלישי למחשבים.

עופר אלוביץ: למיזם קוראים "לומדים עכשיו".

עופר אלוביץ: יש לי גם אתר באינטרנט.

עופר אלוביץ: אני גם מלמד בבתי אבות.

עופר אלוביץ: יש לי כבר חוזה עם שתי מכללות במרכז שהן בעצם משווקות את זה לגיל השלישי.

עופר אלוביץ: אם כבר ניתנה לי זכות הדיבור אני רוצה להוסיף משהו קטן.

עופר אלוביץ: חשוב לי לציין, וזאת בעיה שיש לי עם כמה לקוחות פרטיים.

עופר אלוביץ: עוד לפני האינטרנט ולאן הם גולשים, קיימת הבעיה של אפשרות חיבור לאינטרנט מול הגופים הגדולים כמו נטוויזן, קווי זהב וכדומה.

עופר אלוביץ: בשבוע האחרון יצא לי לריב איתם בשם לקוחה, על איזה חוזה שביכול החתימו את הלקוח.

עופר אלוביץ: מה זה החתימו?

עופר אלוביץ: שלחו לה למייל.

עופר אלוביץ: כשהשיחה הזאת נעשתה האדם לא ידע מה זה מייל ובטח לא לתפעל מייל, וסירבו לשלוח לה את החוזה.

עופר אלוביץ: אם אפשר לחוקק חוק שיחייב את החברות האלה לשלוח בדואר ולא במייל.

עופר אלוביץ: דבר שני, להחתים אותם על חוזה יותר קצר.

קריאה: הם פותחים לך חשבון מייל שאתה בכלל לא מודע לקיומו ושולחים לך חשבונות למייל.

עופר אלוביץ: היתה לי לקוחה בת 80, צלולה לחלוטין, לומדת מקסים, אבל לא ידעה כלום.

עופר אלוביץ: היא קנתה מחשב פעם ראשונה ואמרו לה ששלחו לה במייל.

עופר אלוביץ: אני צריך לריב בשמה עם מנהל לקוחות בנטוויזן על-מנת לבטל את החוזה.

מאיר שטרית: אתה צודק.

מאיר שטרית: אני יכול לספר מניסיוני האישי.

מאיר שטרית: קראתי פרסומת באינטרנט שנטוויזן מציעה טלפון קווי שעובד דרך האינטרנט.

מאיר שטרית: אתה משלם עבור 3,000 דקות בחודש 49 שקלים.

מאיר שטרית: יש לי טלפון בבית ואמרתי שאני אנסה.

מאיר שטרית: אמרו לי שזה לניסיון ל-3 חודשים ואם אני נשאר אחרי 3 חודשים אז אני נשאר להיות קבוע.

מאיר שטרית: הזמנתי טכנאי שלהם הביתה, עשה סידורים, התחבר לרשת האינטרנט, התקין שני טלפונים, שילמתי על שני המכשירים.

מאיר שטרית: אחרי שהוא גמר להרכיב את הכול הוא נתן לי לחתום על החוזה.

מאיר שטרית: זה חוזה של 15 עמודים.

מאיר שטרית: קראתי את החוזה ואז אמרתי לו: נראה לך שאני אחתום על חוזה כזה, הרי אני בתקופת ניסיון?

מאיר שטרית: אני לא רוצה לחתום על חוזה כזה.

מאיר שטרית: אמרתי שאני בתקופת ניסיון ועוד לא החלטתי שאני לוקח את זה.

מאיר שטרית: הוא אמר: אני מצטער, אני לא יכול להשאיר את זה בלי שתחתום.

מאיר שטרית: הוא התקשר ליועצת המשפטית שניסתה לשכנע אותי לחתום על חוזה.

מאיר שטרית: היא אמרה שאם אני לא אחתום על החוזה הם יפרקו.

מאיר שטרית: אמרתי שיפרקו.

מאיר שטרית: הוא פירק את כל המחשבים ולקחו את הכול.

מאיר שטרית: הם אמרו שיזכו אותי על מה ששילמתי.

מאיר שטרית: כעבור חודש לא מגיע זיכוי.

מאיר שטרית: לא רק שלא מגיע זיכוי, עד היום במשך 5 חודשים אני מקבל חיוב על שימוש בקו הטלפוני שלא קיים אצלי.

מאיר שטרית: צלצלתי פעם אחת, התנצלו.

מאיר שטרית: בחודש הבא הגיע עוד פעם חיוב.

מאיר שטרית: דבר כזה קורה לי שאני מבין אז מה קורה לאדם תמים?

מאיר שטרית: זאת פשוט שערורייה.

מאיר שטרית: אדם שקונה משהו הוא צריך להבין מה הוא חותם, לדעת מה העלויות בצורה מפורטת כדי שלא ירמו אותו.

מאיר שטרית: לצערי מרמים הרבה מאוד אנשים בהרבה כסף.

מאיר שטרית: יש את הגנת הצרכן, זה התפקיד שלהם לבדוק את החוזים הללו ולהכריז עליהם כהסדר כובל.

מאיר שטרית: מבחינה ממשלתית, היכולת לטפל בזה הוא מאוד פשוט.

מאיר שטרית: בשביל זה יש שר לענייני אינטרנט במשרה מלאה.

מאיר שטרית: תמי גרין מהתכנית הרב דורית, בבקשה.

תמר גרין: התכנית קיימת מעל 10 שנים.

תמר גרין: היא נולדה במשרד החינוך.

מאיר שטרית: סליחה.

מאיר שטרית: רוני, אני רוצה שנקיים דיון בוועדה בנושא להב"ה.

מאיר שטרית: אני רוצה דוגמאות ולהרחיב יותר על להבה.

נאוה גלעד: אני מליצת יושר על להב"ה, אנחנו עושים איתם פרויקטים מדהימים.

תמר גרין: אני רוצה לברך ביום חגיגי זה את המשרד לאזרחים ותיקים.

תמר גרין: התובנה היפה שעשיתם היא שלא המצאתם שום גלגלים.

תמר גרין: לקחתם תכניות שהן בחלקן כבר קיימות ורצות ונתתן להן את הדחיפה ואת המיקום.

תמר גרין: תכנית כזאת שקיימת מעל 10 שנים ונולדה במשרד החינוך.

תמר גרין: רוני דיין ממנהל מדע וטכנולוגיה הוא האבא והאמא של התכנית.

תמר גרין: נאוה דיברה על שיתוף הפעולה וזה מה שאני רוצה להדגיש.

תמר גרין: תראו מה קרה כאן במקריות מוזרה.

תמר גרין: נאוה מאפשרת לנו את החוברת למידה.

תמר גרין: להב"ה מאפשרת לפעמים מקומות.

תמר גרין: ברגע שיש שיתופי פעולה, הדברים עובדים בין כולם.

תמר גרין: תכתבו בגוגל קשר בין דורי ותראו מאות אתרים.

תמר גרין: 400 בתי ספר כבר לקחו חלק והכל חינם אין כסף.

תמר גרין: היום כולם תופסים טרמפ על המבוגרים כי הבינו איפה הכסף נמצא.

תמר גרין: הכול בחינם, מגיעים לכולם ועושים את זה כמו שצריך.

תמר גרין: לקח לי 5 שנים לשכנע את אמא שלי להצטרף לתכנית.

תמר גרין: יש לי שגיאות כתיב, לא נעים לי וכל הסיפורים.

תמר גרין: בסוף היא באה.

תמר גרין: היום יש בסלון תמונה שלה עם החניכה שליוותה אותה.

תמר גרין: דיברנו הרבה על אינטרנט.

תמר גרין: אנחנו חיברנו את זה עוד מדרגה.

תמר גרין: זה לא האינטרנט, זה מה שפרופסור עדנה אפק אמרה על הפתגם: כשקשיש הולך לעולמו, ספריה שלמה עולה באש.

תמר גרין: זה השימוש ופה חיברנו את האינטרנט ושימור ותיעוד המורשת.

תמר גרין: במקום לדבר אני רוצה להראות סרט.

תמר גרין: במקרה, הסרט הזה הוא מחווה לביטוח הלאומי.

תמר גרין: סיפור אישי של נתינה על נתינה.

תמר גרין: התלמידים החליטו להפתיע את מתנדבי הביטוח הלאומי ועשו למתנדבים של הביטוח הלאומי קשר רב דורי ולימדו אותם מחשבים.

תמר גרין: אז סגרנו מעגל.

תמר גרין: הגמלאים בעצמם יצרו את הסרט.

תמר גרין: מוקרן סרט

תמר גרין: האנשים שראיתם הם גמלאים בוגרי תכנית הקשר הרב דורי.

תמר גרין: שהם בעצמם, בגלל שהם למדו טכנולוגיות, למדו גם לערוך סרטים והם עשו את הסרט.

תמר גרין: הידד לגמלאים, האזרחים הוותיקים.

מאיר שטרית: שאלו פעם: האם אלוקים יכול לעשות כל דבר על יהי הציווי "לו יהי", מה הוא עושה בזמן הפנוי שלו?

מאיר שטרית: אחד הרבנים אמר שבזמן הפנוי שלו, כל זמנו של אלוהים מוקדש לשידוך בין אנשים.

מאיר שטרית: הדבר הכי קשה זה לעשות שידוך בין האנשים.

מאיר שטרית: אני מודה לכל המשתתפים.

מאיר שטרית: אני חושב שהיה דיון מעניין שהאיר פנים אחדות בתחום הטיפול בנושא הקשישים והאינטרנט.

מאיר שטרית: אני מודה לסגנית השר, דוקטור לאה נס, על העלאת הנושא לסדר היום של הכנסת במסגרת היום הבינלאומי של יום הקשיש.

מאיר שטרית: בימים אלה שאנחנו חיים בהם, לא רק שיש חשיבות לשימוש במחשב כי זה פורץ דרך ופותח חלונות רבים לקשישים.

מאיר שטרית: לדעתי צריך לחשוב על איזה סטרטאפ על הגנה על הקשישים מפני פגיעה בקשישים באמצעות מחשב.

עופר אלוביץ: אנחנו עובדים על תכנית לעשות איזו פינה על הגנה.

מאיר שטרית: אני מדבר על הגנה פיזית.

מאיר שטרית: משהו שאנשים יפחדו לתקוף קשיש.

מאיר שטרית: אני אתן לך רעיון לסטרטאפ.

מאיר שטרית: תיאורטית אפשר להציב מצלמה בבית של הקשיש וברגע שמישהו נכנס, זה משדר למוקד או לבן משפחה.

עופר אלוביץ: יש ייעוץ רפואי באמצעות מצלמות.

נחמן פלוטניצקי: זה גם היה בדיון בכנסת לפני שנתיים, על ביטחון של קשישים.

נחמן פלוטניצקי: אז הראינו שורה שלמה של אמצעים, החל מעיניות, אבל בעיקר מצלמות.

נחמן פלוטניצקי: מתקינים מצלמות סמויות בחדרי המדרגות.

נחמן פלוטניצקי: היום זה אלחוטי ומאוד פשוט והמחירים זולים.

מאיר שטרית: אפשר להתקין אבל לא מתקינים.

מאיר שטרית: אני יכול להראות לך במחשב כל נקודה שאתה רוצה לראות בעולם.

לאה נס: לחצני המצוקה זה מאוד מפותח.

לאה נס: יד שרה עושה את זה עם הרבה גופים.

לאה נס: אנחנו עושים את זה עם קהילות תומכות.

מאיר שטרית: מי מגיב ללחצן המצוקה?

לאה נס: יש מוקדנים.

לאה נס: יש אב בית שמקבל את הפנייה.

נאוה גלעד: האם לא נצא עם איזו קריאה או בקשה לאותו צורך שהעלה שי: מחשבים, אינטרנט?

נאוה גלעד: משהו שייתן איזה פיתרון לעלויות.

מאיר שטרית: אנחנו תומכים בקריאה של ידידתנו מאיגוד האינטרנט, נאוה גלעד, שהממשלה אכן תיתן יד להפחתה של מחירי מחשבים, הנחה לקשישים.

מאיר שטרית: אגב, אני חושב שאם אתם כאיגוד האינטרנט הייתם פונים לחברות שמוכרות מחשבים ומציעים את זה, יכול להיות שיהיה להם שווה.

מאיר שטרית: חברת "אפל" נותנת הנחות לסטודנטים שקונים אצלם מחשבים.

מאיר שטרית: אגב, בארצות הברית, כל סטודנט יכול לקנות מחשבים ותוכנות מוזלות בהשוואה לישראל.

מאיר שטרית: החברות עשו זאת בעצמן.

מאיר שטרית: את צודקת ואני תומך בבקשתך.

לאה נס: אנחנו נמצאים במו"מ עם חברה.

לאה נס: מסתבר שהבעיה היא לא הרכישה כמו הרצון והשימוש.

לאה נס: ברגע שהם ידעו להשתמש יהיה להם יותר רצון להשיג את המחשב.

מאיר שטרית: אני מודה לכל המשתתפים.

מאיר שטרית: תודה רבה, הישיבה נעולה.